《稚卿约郭外之游》
宋代·郑獬

举世尚刻饰，趋时独放达。
醉眼挂飞云，孤心贮明月。
大匠坐高挂，群材就剞劂。
楩楠即赤霄，容此蟠根屈。
平明万马趋，玉锁开双阙。
晴云暖不收，飞绕龙旗阔。
尧眼八采眉，下烛天光发。
鸾鹄出阊门，稳路平沙滑。
帘额见春辉，竹阴摇省闼。
万事搅乾坤，纷纷卷巾发。
安得黄金篦，静把尘相刮。
屈指待春游，烟沸喉咽渴。
拥树雪花消，中庭润於泼。
腊酒寒未压，玉醅犹可拨。
东风自爱花，已入香梢活。
醉友好相寻，烟郊绿如抹。
无为世网牵，直把名缰脱。
白浪漂山来，意在秋毫末。
险径虽可通，骅骝中一跋。
两耳厌俗论，乍喜春泉聒。
跃马携金樽，风雨不可夺。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。